Neil Asher Silberman

Neil Asher Silberman (19. juni 1950 i Boston, Massachusetts) er en amerikansk arkeolog, historiker og profilert forfatter med særlig interesse i historie, arkeologi, og kulturarv. Han er utdannet ved Wesleyan University og ble trenet i arkeologi for Midtøsten ved Det hebraiske universitetet i Jerusalem. I 1991 ble han belønnet med Guggenheims stipend. Han er bidragsytende redaktør for Archaeology Magazine og medlem av redaksjonsstyret for International Journal of Cultural Property, Heritage Management, og Near Eastern Archaeology.
Sammen med den israelske arkeologen Israel Finkelstein er han forfatter av boken The Bible Unearthed: Archaeology's New Vision of Ancient Israel and the Origin of Its Sacred Texts (2001), en bok om arkeologi i Israel og dens forhold til opprinnelsen av Den hebraiske Bibelen (Det gamle testamente). Det er en arkeologisk rekonstruksjon av bestemte historier for oldtidens kongedømmer i Israel og Judea, framheving av den stort sett oversette historien til Omri av Israels historie og et forsøk på å vise hvordan innflytelsen til den assyriske imperialismen i regionen satte i bevegelse en kjede av hendelser som til sist gjorde det fattigere, mer avsidesliggende, og mer religiøst konservative kongedømmet Judea det sene senter for det kulturelle og nasjonale håp for hele Israel. Delvis innenfor samme tema er også David and Solomon: In Search of the Bible's Sacred Kings and the Roots of the Western Tradition (2006). Hans andre bøker omhandler temaer som historie, kulturarv, og samtidens samfunn, eksempelvis Archaeology and Society in the 21st Century (2001); Heavenly Powers (1998); The Message and the Kingdom (1997); The Archaeology of Israel (1995); Invisible America (1995); The Hidden Scrolls (1994); A Prophet from Amongst You: The Life of Yigael Yadin (1993); Between Past and Present (1989); og Digging for God and Country (1982).
Siden 1998 har han vært involvert i feltet av fortolkning av offentlig kulturarv og presentasjon, arbeidende med ulike prosjekter i Europa og i Midtøsten. Fra 2004 til 2007 tjenestegjorde han som direktør for Ename Center for Public Archaeology and Heritage Presentation i Belgia. I 2008 ble han utpekt til fakultet for antropologi ved Universitet ved Massachusetts Amherst og ble en av grunnleggerne for dets Senter for kulturarv og samfunn.
Han fungerer også som president for ICOMOS' internasjonale vitenskapskomite på Fortolkning og bevaring (Interpretation and Presentation, ICIP) og er medlem av ICOMOS' internasjonale rådgivningskomite og vitenskapsråd.


== Utgivelser (utvalg) ==
David and Solomon: In Search of the Bible’s Sacred Kings and the Roots of the Western Tradition, sammen med professor Israel Finkelstein. The Free Press, 2006. Oversettelser til fransk, tysk, spansk, hollandsk, polsk og hebraisk
The Bible Unearthed: Archaeology’s New Vision of Ancient Israel and the Origins of Its Sacred Texts, sammen med professor Israel Finkelstein. The Free Press, 2001; uinnbundet utgave: Touchstone Books, 2002. Oversettelser til fransk, tysk, hollandsk, spansk, portugisisk, italiensk, tsjekkisk, polsk, ungarsk, hebraisk og koreansk
Heavenly Powers: Unraveling the Secret History of the Kabbalah. Putnam, 1998.
The Message and The Kingdom: Jesus, Paul, and the Politics of Earliest Christianity', sammen med professor Richard A. Horsley. Putnam, 1997; uinnbundet utgave: Fortress Press, 2002. Oversettelse: portugisisk.
Invisible America: Uncovering Our Hidden Past, sammen med professor Mark P. Leone. Holt, 1995.
The Hidden Scrolls: Christianity, Judaism, and the War for the Dead Sea Scrolls. Putnam, 1994; uinnbundet utgave: Riverhead Books: 1996. Oversettelser: fransk, tysk, spansk, og hollandsk
A Prophet From Amongst You: The Life of Yigael Yadin, Soldier, Scholar, and Mythmaker of Modern Israel. Addison-Wesley, 1993.
Between Past And Present: Archaeology, Ideology, and Nationalism in the Modern Middle East. Henry Holt, 1989; uinnbundet utgave: Anchor Books: 1990.
Digging for God & Country: Archaeology, Exploration, and the Secret Struggle for the Holy Land, 1799-1917. Alfred A. Knopf, 1982; uinnbundet utgave: Anchor Books: 1990. Oversettelse: arabisk


== Referanser ==


== Eksterne lenker ==
«Real Archaeologists Don't Wear Fedoras», artikkel i Washington Post av Neil Asher Silberman; søndag 25. mai 2008
Neil Asher Silberman, Curriculum Vitae (PDF)
Neil Asher Silberman, utgivelser ved forlaget Simon and Schuster